O‘zbekiston va Tojikiston o‘rtasida tovar almashish hajmi ikki barobarga oshdi

2018-yilning yanvar—may oylarida O‘zbekiston va Tojikiston o‘rtasida tovar almashish hajmi salkam 94 million dollarni tashkil etdi. Bu haqda Sputnik xabar berdi.

Bu o‘tgan yilning shu davridagi ko‘rsatkichga nisbatan ikki barobarga ko‘pdir.
Tojikistondan O‘zbekistonga 54 million dollarlikdan ortiq mahsulot keltirilgan. O‘zbekistondan Tojikistonga esa 40 million dollarga yaqin mahsulot yetkazilgan.
Shu tariqa, O‘zbekiston Tojikiston ijobiy savdo balansiga ega bo‘lgan Moldovadan keyingi ikkinchi davlat bo‘ldi.
Tojikiston O‘zbekistonga asosan xomashyo, jumladan, sement va kvars qumi eksport qilmoqda. O‘zbekiston esa avtomobillar va oziq-ovqat mahsulotlari yetkazib beradi.